
NR. SC 2018 – 24061/16.10.2018
RAPORT DE SPECIALITATE

privind aprobarea documentaţiei tehnico-economice, a indicatorilor tehnico-economici-faza DALI si a descrierii sumare a investiţiei pentru obiectivul „Extindere, reabilitare, modernizare şi echiparea ambulatoriului de specialitate al clinicii de recuperare, medicină fizică şi balneologie din cadrul Spitalului Clinic Municipal de Urgenţă Timişoara prin demolare partială şi extindere orizontală şi verticala “
Având în vedere Expunerea de motive privind oportunitatea proiectului de hotărâre nr. SC2018- 24060/16.10.2018 a Primarului Municipiului Timișoara și Proiectul de hotărâre privind obiectivul de investiții "Extindere, reabilitare, modernizare şi echiparea ambulatoriului de specialitate al clinicii de recuperare, medicină fizică şi balneologie din cadrul Spitalului Clinic Municipal de Urgenţă Timişoara prin demolare partială şi extindere orizontală şi verticală”, prin care se propune aprobarea indicatorilor tehnico - economici (Anexa 1) și a descrierii sumare a investiției propuse prin proiect (Anexa 2),

Facem următoarele precizări: În conformitate cu condițiile specifice de accesare a fondurilor în cadrul Programului Operaţional Regional 2014-2020, Axa prioritară 8 - Dezvoltarea infrastructurii de sanatate si sociale, obiectiv specific 8.1 - Creșterea accesiblității serviciilor de sănătate, comunitare și a celor de nivel secundar, în special pentru zonele sărace și izolate , Operaţiunea A – Ambulatorii, una dintre anexele obligatorii la depunerea cererii de finanțare este Hotărârea consiliului local de aprobare a documentaţiei tehnico-economice, a indicatorilor tehnico-economici – faza DALI si a anexei privind descrierea sumară a investiţiei propusă prin proiect.
Documentatia de avizare a lucrarilor de interventie a fost elaborata cu respectarea prevederilor H.G. nr. 907/29.11.2016 privind etapele de elaborare şi conţinutul-cadru al documentaţiilor tehnico-economice aferente obiectivelor / proiectelor de investiţii finanţate din fonduri publice. Emiterea proiectului de hotărâre are la bază documentația tehnico - economică nr. P170_130/11/2017 elaborata de prestatorul serviciilor de proiectare și asistență tehnică din partea proiectantului - SC Graphic Space SRL in baza contractului de proiectare nr. 130/31.08.2018 si a actului aditional nr. 1/18.09.2018. 


În concluzie, prin Proiectul nr. P170_130/11/2017 faza DALI, s-au stabilit următoarele:

-  valoarea totală estimată a investiţiei conform devizului general, ca fiind de 23.716.126,90 lei  (inclusiv TVA), din care C+M are valoarea de  13.946.810,86 lei (inclusiv TVA);
- indicatorii tehnico - economici rezultați în urma elaborării D.A.L.I., conform Anexei 1 la prezentul Raport de specialitate;

- Descrierea sumară a investiţiei propusă a fi realizată prin proiect, conform Anexei 2 la prezentul Raport de specialitate.

Avand in vedere faptul ca prin proiect se va realiza demolarea partiala si extinderea ambulatoriului de balneologie, cu pastrarea destinatiei de ambulatoriu, demolarea partiala se va realiza cu respectarea legislatiei in vigoare si a Procedurii operationale de valorificare a bunurilor apartinand  municipiului Timisoara rezultate in urma lucrarilor de constructii si/sau transmiterea acestora fara plata catre alte institutii publice - COD: PO-180.
Având în vedere prevederile legale expuse în prezentul raport, respectiv H.G. nr. 907/29.11.2016 și  Ghidul specific pentru POR 2014-2020, Axa prioritară 8, Prioritatea 8.1, operatiunea A, apreciem că proiectul de hotărâre privind aprobarea indicatorilor tehnico – economici – Anexa 1 și a descrierii sumare a investiției – Anexa 2, pentru proiectul "Extindere, reabilitare, modernizare şi echiparea ambulatoriului de specialitate al clinicii de recuperare, medicină fizică şi balneologie din cadrul Spitalului Clinic Municipal de Urgenţă Timişoara prin demolare partială şi extindere orizontală şi verticală", îndeplinește condițiile tehnice pentru a fi supus dezbaterii și aprobării plenului consiliului local. 

